**Suleiman Abdullahi** (født 1996) er en nigeriansk fotballspiller som spiller for den svenske klubben IFK Göteborg.

Karriere
--------

### Viking FK

Spilleren undertegnet en 4-årskontrakt med klubben februar 2015 etter å ha imponert på prøvespill. Abdullahi fikk sin debut i Tippeligaens 1. runde, 6. april 2015, da han ble byttet inn for Jón Daði Böðvarsson etter 78 minutter. Kampen ble spilt borte på Isachsen Stadion mot Mjøndalen Idrettsforening, og endte 1 - 0 til MIF. Første tippeligamål kom hjemme mot Rosenborg BK i seriens 4. runde, 25. april 2015. Tross din unge alder etablerte Abdullahi seg for fullt i førsteellveren på et lag som lenge var med i medaljekampen igjennom 2015-sesongen, og som også hadde suksess i NM med en semifinaleplass. Spilleren noterte seg for 8 mål og 5 målgivende igjennom tippeligasesongen. Suksessen førte også til oppmerksomhet fra større utenlandske klubber. Allerede i løpet av sin første sesong i klubben takket viking nei til et bud på mellom 10 og 15 millioner kroner fra en ukjent tysk klubb. Spekulasjonene rundt den unge nigerianske angriperen fortsatte utover vinteren, og januar 2016 meldte ledelsen i Viking at det var økt interesse rundt spilleren, og at klubben hadde gått i forhandlinger om et eventuelt salg. Abdullahi ble likevel værende i klubben etter at det internasjonale overgangsvinduet ble lukket 31. januar.   
 2016-sesongen startet med Abdullahi som et selvskrevent valg på topp for klubben, hvor han blant annet avgjorde med det kampavgjørende målet mot IK Start på Sør Arena i 3. runde. Utover vårsesongen startet på ny spekulasjonene om en eventuell overgang for det nigerianske talentet.

### Eintracht Braunschweig

Den 17. juni 2016 ble det offentliggjort at Abdullahi hadde undertegnet en 4-årskontrakt med den tyske 2. Bundesliga klubben frem til 30. juni 2020. Medier spekulerte i om størrelsen på overgangen lå i underkant av 10 millioner kroner. Sportdirektør i Eintracht, Marc Arnold, uttalte til klubbens nettsider at de så et stort utviklingspotensial i den unge spilleren. Etter å ha imponert i sesongoppkjøringen for Eintracht, var Abdullahi uheldig i siste treningskamp før sesongen startet, og røk menisken i høyre kne. Spilleren mistet dermed flere måneder av sesongen for sin nye klubb. Abdullahi fikk sin debut for klubben 17. desember 2016 i en kamp borte mot Karlsruher SC på Wildparkstadion. Spilleren erstattet Christoffer Nyman etter 65 minutter, i en kamp som endte 0 - 0. Første mål for klubben kom i en kamp mot FC St. Pauli hjemme på Eintracht-Stadion 5. februar 2017. Abdullahi reduserte til 1 - 2 på overtid, noe som også ble sluttresultatet.

Referanser
----------

1. ↑   transfermarkt.com, Transfermarkt spiller-ID 356118, besøkt 9. oktober 2017[Hentet fra Wikidata]
2. ↑  Suleiman är klar!
3. ↑  «Har signert fireårige kontrakter: Nigerianerne klare for Viking». Rogalands avis. 5. februar 2015. Arkivert fra originalen 7. februar 2015. Besøkt 11. februar 2015.
4. ↑  «Mjøndalen - Viking - Tippeligaen - 1.runde, 06.04.2015». altomfotball.no. 6. april 2015. Besøkt 8. april 2015.
5. ↑  «Viking - Rosenborg - Tippeligaen - 4.runde, 25.04.2015». altomfotball.no. 25. april 2015. Besøkt 2. mai 2015.
6. ↑  «Viking sa nei til 10-15 millioner». smp.no. 12. november 2015. Arkivert fra originalen 8. desember 2015. Besøkt 5. desember 2015.
7. ↑  «Viking vil forhandle om Abdullahi». aftenbladet.no. 14. januar 2016. Arkivert fra originalen 17. januar 2016. Besøkt 16. januar 2016.
8. ↑  «Abdullahi blir i Viking». aftenbladet.no. 1. februar 2016. Arkivert fra originalen 11. juni 2016. Besøkt 14. juni 2016.
9. ↑  «Solgt til Eintracht Braunschweig». dagsavisen.no. 17. juni 2016. Besøkt 17. juni 2016.
10. ↑  «EINTRACHT SIGN ABDULLAHI». eintracht.com. 17. juni 2016. Arkivert fra originalen 13. juli 2016. Besøkt 17. juni 2016.
11. ↑  «Abdullahi må opereres etter pangstart». dagsavisen.no. 1. august 2016. Besøkt 17. september 2016.
12. ↑  «Karlsruhe - Braunschweig - 2. Bundesliga - 17.runde, 17.12.2016». altomfotball.no. 17. desember 2016. Besøkt 17. desember 2016.
13. ↑  «Braunschweig - St. Pauli - 2. Bundesliga - 19.runde, 05.02.2017». altomfotball.no. 5. februar 2017. Besøkt 16. april 2017.

Eksterne lenker
---------------

* (en) Suleiman Abdullahi – Transfermarkt Rediger på Wikidata

* (en) Suleiman Abdullahi – WorldFootball.net Rediger på Wikidata

* (en) Suleiman Abdullahi – FootballDatabase.eu Rediger på Wikidata

* (en) Suleiman Abdullahi – Soccerway Rediger på Wikidata

* (de) Suleiman Abdullahi – Tysklands fotballforbund Rediger på Wikidata

* (no) Suleiman Abdullahi – Norges Fotballforbund Rediger på Wikidata

* (en) Suleiman Abdullahi – FBref Rediger på Wikidata
* Spillerprofil på viking-fk.no

|  |  |
| --- | --- |
| Oppslagsverk/autoritetsdata | Prabook
 |